**Rekomendacijos dėl vietos plėtros strategijos (-ų) rengimo**

***1. Dėl vietos plėtros strategijos vertės***

Mažiausia tinkama finansuoti vietos plėtros strategijos vertė – 500 000 Eurų (Europos Sąjungos struktūrinių fondų (toliau – ES) ir valstybės biudžeto (toliau – VB) lėšos), nuo jos vertės skaičiuojama vietos plėtros strategijos administravimui numatoma skirti iki 20 procentų vietos plėtros strategijai įgyvendinti numatytų ES ir VB lėšų, bet ne didesnė kaip 200 000 Eurų suma (pvz. jei vietos plėtros strategijos vertė 800 000 Eur, tai vietos plėtros strategijai administruoti didžiausia galima skirti suma yra 160 000 Eur).

Atrankoje dalyvaujančioms vietos plėtros strategijoms bus išskirstoma atitinkamai apskričiai nustatyta suma:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Regionas** | **Apskritis** | **Bendra VPS įgyvendinimui skiriama suma apskričiai, Eur** | **iš jų:** | | | | | |
| **Bendra ES suma, Eur** | **iš jos:** | | **Bendra VB suma, Eur** | **iš jos:** | |
| **ESF+, Eur** | **ERPF, Eur** | **ESF+, Eur** | **ERPF, Eur** |
| Vidurio ir Vakarų Lietuvos regionas | Alytaus | 3 130 734,60 | 2 661 124,36 | 1 932 994,04 | 728 130,32 | 469 610,24 | 341 116,64 | 128 493,60 |
| Marijampolės | 3 913 418,25 | 3 326 405,45 | 2 416 242,55 | 910 162,90 | 587 012,80 | 426 395,80 | 160 617,00 |
| Kauno | 4 696 101,90 | 3 991 686,54 | 2 899 491,06 | 1 092 195,48 | 704 415,36 | 511 674,96 | 192 740,40 |
| Utenos | 4 696 101,90 | 3 991 686,54 | 2 899 491,06 | 1 092 195,48 | 704 415,36 | 511 674,96 | 192 740,40 |
| Panevėžio | 3 913 418,25 | 3 326 405,45 | 2 416 242,55 | 910 162,90 | 587 012,80 | 426 395,80 | 160 617,00 |
| Tauragė | 3 130 734,60 | 2 661 124,36 | 1 932 994,04 | 728 130,32 | 469 610,24 | 341 116,64 | 128 493,60 |
| Šiaulių | 4 696 101,90 | 3 991 686,54 | 2 899 491,06 | 1 092 195,48 | 704 415,36 | 511 674,96 | 192 740,40 |
| Telšių | 3 130 734,60 | 2 661 124,36 | 1 932 994,04 | 728 130,32 | 469 610,24 | 341 116,64 | 128 493,60 |
| Klaipėda | 2 348 050,95 | 1 995 843,27 | 1 449 745,53 | 546 097,74 | 352 207,68 | 255 837,48 | 96 370,20 |
| Sostinės regionas | Vilniaus | 6 803 138,00 | 3 401 569,00 | 2 463 810,50 | 937 758,50 | 3 401 569,00 | 2 463 810,50 | 937 758,50 |

Vietos plėtros strategijų įgyvendinimui didžiausias galimas paramos intensyvumas sudaro 92,5 proc., iš kurio:

- kai vietos plėtros strategija rengiama Sostinės regione – 50 proc. sudaro ES lėšos ir 50 proc. sudaro valstybės biudžeto lėšos;

- kai vietos plėtros strategija rengiama Vidurio ir Vakarų Lietuvos regione – 85 proc. sudaro ES lėšos ir 7,5 proc. sudaro valstybės biudžeto lėšos.

***2. Dėl vietos plėtros strategijos remiamų veiklų***

Siekiant įgyvendinti 2021–2027 m. Europos Sąjungos fondų investicijų programos 4 prioriteto „Socialiai atsakingesnė Lietuva“ 4.7. uždavinį „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“ bus remiamos šios veiklos (ESF+):

* taikyti prevencines priemones socialiai pažeidžiamiems ir socialinės rizikos asmenims;
* bendruomenės inicijuojamos veiklos, skirtos gyventojų esamai socialinei atskirčiai mažinti;
* bedarbių ir ekonomiškai neaktyvių asmenų užimtumui didinti skirtų iniciatyvų įgyvendinimas, siekiant pagerinti šių asmenų padėtį darbo rinkoje;
* bendruomenės verslumui didinti (t. y. verslo kūrimui ir pradedamo verslo plėtojimui reikalingiems gebėjimams stiprinti) skirtų neformalių iniciatyvų įgyvendinimas.

Tikslinė grupė: socialiai pažeidžiami, socialinę riziką (atskirtį) patiriantys asmenys; asmenys, besiruošiantys išeiti ir išėję iš įkalinimo vietų; romai; mažiau galimybių turintis jaunimas; migrantai.

Vienam projekto veiklų dalyviui skiriamo finansavimo lėšų suma gali sudaryti ne daugiau kaip 2 000 eurų (du tūkstančiai eurų)[[1]](#footnote-1), kai vykdomos šios veiklos:

- bendruomenės inicijuojamos veiklos, skirtos gyventojų esamai socialinei atskirčiai mažinti (bendrųjų socialinių paslaugų, specialiųjų socialinės priežiūros paslaugų ir kitų reikalingų paslaugų socialinę atskirtį patiriantiems gyventojams teikimas; informavimas apie prieinamas socialines ir kitas reikalingas paslaugas; socialinę atskirtį patiriančių gyventojų socialinių ryšių bendruomenėje stiprinimas);

- bedarbių ir ekonomiškai neaktyvių asmenų užimtumui didinti skirtų iniciatyvų įgyvendinimas, siekiant pagerinti šių asmenų padėtį darbo rinkoje (naujų profesinių ir kitų reikalingų įgūdžių įgijimas; bedarbiais esančių ir ekonomiškai neaktyvių asmenų informavimas, konsultavimas, tarpininkavimas ar kita pagalba įdarbinant, įtraukiant į neformalųjį švietimą);

- bendruomenės verslumui didinti skirtų neformalių iniciatyvų įgyvendinimas (gyventojų informavimas, konsultavimas, neformalusis švietimas, mokymas (kursų, seminarų organizavimas), siekiant paskatinti juos pradėti verslą).

Vienam jauno verslo subjektui tenkanti skiriamo finansavimo lėšų suma gali sudaryti ne daugiau kaip 12 000 eurų (dvylika tūkstančių eurų)[[2]](#footnote-2), kai lėšos skiriamos jauno verslo pradžiai t. y.:

1. informavimo, konsultavimo (taip pat mentorystės), mokymo (kursų, seminarų organizavimas), neformaliojo švietimo, pagalbos randant tiekėjus ir klientus, metodinės pagalbos ir kitų paslaugų verslui aktualiais klausimais teikimas;

2. verslo pradžiai reikalingų priemonių (t. y. patalpų, techninės, biuro ar kitos įrangos) suteikimas naudoti jauno verslo subjektams; šiame punkte nurodyta veikla finansuojama, jeigu ji projekte vykdoma kartu su bent viena iš 1 punkte nurodytų veiklų.

Siekiant įgyvendinti 2021–2027 m. Europos Sąjungos fondų investicijų programos 4 prioriteto „Socialiai atsakingesnė Lietuva“ 4.9. uždavinį „Skatinti marginalizuotų bendruomenių, mažas pajamas gaunančių namų ūkių ir nepalankioje padėtyje esančių grupių, įskaitant specialiųjų poreikių turinčius asmenis, socialinę ir ekonominę įtrauktį vykdant integruotus veiksmus, be kita ko, teikti aprūpinimą būstu ir socialines paslaugas “ bus remiamos šios veiklos (ERPF):

- skatinti bendruomenėse socialinį verslą, padedantį vietoje spręsti pažeidžiamų grupių atskirties problemas:

- socialinio verslo (t. y. kuriančio darbo vietas, paslaugas ir (ar) prekes sunkiau integruojamoms bendruomenės gyventojų grupėms) kūrimasis ir plėtra,

- per vietos plėtros strategijas remiant reikalingos įrangos įsigijimą, socialinio verslo pradinių

produktų ir paslaugų sukūrimą, testavimą, rinkodaros priemonių kūrimą ir taikymą ir kt.

Tikslinė grupė: socialiai pažeidžiami, socialinę riziką (atskirtį) patiriantys asmenys (pvz., nusikaltimų aukos, benamiai, priklausomybėmis sergantys asmenys, grįžę iš įkalinimo įstaigų asmenys, mažiau galimybių turintys jaunuoliai ir kt.); asmenys, kuriems nustatytas socialinių paslaugų poreikis; migrantai, priklausantys pažeidžiamų asmenų grupėms; nepalankias sąlygas turintys vietos gyventojai; nepalankias sąlygas turintys vaikai, mokiniai, ikimokyklinio ir priešmokyklinio amžiaus vaikai.

***3. Dėl vietos plėtros strategijos finansinio pagrindimo***

Vietos plėtros strategijų rengimo ir atrankos taisyklių, patvirtintų Vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“ (toliau – Taisyklės), 18.2.3 papunktyje įtvirtinta, kad **vietos plėtros strategijos finansiniame veiksmų plane** kiekvienam veiksmui nurodomas lėšų poreikis ir finansavimo šaltiniai. Lėšų poreikis veiksmui įgyvendinti turi būti nustatytas pagrįstai, įvertinus rinkoje esančias panašių paslaugų, prekių kainas, darbo užmokesčio įkainius.

Paaiškiname, kad lėšos turi būti pakankamos ir realios numatytiems veiksmams įgyvendinti. Tam numatant lėšas turi būti atlikta kainų analizė ir pateikiamas kiekvienam veiksmui numatytas kainų pagrindimas. **Lėšų poreikį galima nustatyti remiantis statistine, palyginamąja, rinkos tyrimų informacija, išankstiniais tiekėjų apklausos rezultatų duomenimis, kainų analize, statistikos departamento duomenimis.**

Papildomaipaaiškiname, kad **vietos plėtros strategijos finansiniame veiksmų plane** kiekvienam veiksmui nurodomas lėšų poreikis ir finansavimo šaltiniai. Lėšų poreikis veiksmui įgyvendinti gali būti grindžiamas:

* ***kai įgyvendinamos veiklos, kurios buvo finansuotos 2014–2020 m. ES fondų investicijų veiksmų programos lėšomis:***

**• miesto vietos veiklos grupės vietos plėtros strategijos praeities (istoriniais) duomenimis**(2014–2020 m. finansinio laikotarpio duomenys įvertinus infliacijos duomenis (2019 m., 2020 m. 2021 m., 2022 m., 2023 m., vidurkis: <https://osp.stat.gov.lt/pagrindiniai-salies-rodikliai>; <https://www.lb.lt/lt/mv-ekonomikos-analize-ir-prognozes>)). Paaiškiname, kad įgyvendintos vietos plėtros strategijos istoriniai duomenys bus laikomi projektų duomenys, kurie buvo atrinkti miestų   
vietos veiklos grupių vietos plėtros strategijų, atitinkamiems veiksmams įgyvendinti ir buvo baigti iki 2022-12-31 t. y. realūs duomenys – realiai įsigytos ir apmokėtos prekės/paslaugos, Eur. Atkreipiame dėmesį, kad šis būdas taikomas, tuo atveju, kai 2014–2020 m. finansinio laikotarpio vietos plėtros strategijos veiksmai savo turiniu atitiks 2021–2027 m. finansinio laikotarpio vietos plėtros strategijos veiksmų turinį.

* ***kai įgyvendinamos veiklos, kurios nebuvo finansuotos 2014–2020 m. ES fondų investicijų veiksmų programos lėšomis:***

**• komerciniais pasiūlymais** (ne mažiau dviejų skirtingų prekių tiekėjų ir (arba) paslaugų teikėjų, ir (arba) darbų vykdytojų, prekiaujančių panašiomis prekėmis ir (arba) teikiančių panašias paslaugas ir (arba) vykdančių panašius darbus komercinių pasiūlymų sumų vidurkis)).

**• tiekėjų apklausos pažymomis** (ne mažiau dviejų skirtingų prekių tiekėjų ir (arba) paslaugų teikėjų, ir (arba) darbų vykdytojų, prekiaujančių panašiomis prekėmis ir (arba) teikiančių panašias paslaugas ir (arba) vykdančių panašius darbus pažymose nurodytų sumų vidurkis).

**• informacija iš viešai prieinamų informacijos šaltinių** (ne mažiau dviejų skirtingų prekių tiekėjų ir (arba) paslaugų teikėjų, ir (arba) darbų vykdytojų, prekiaujančių panašiomis prekėmis ir (arba) teikiančių panašias paslaugas ir (arba) vykdančių panašius darbus šaltinių sumų vidurkis).

Atkreipiame, kad bent vienas rinkos kainą pagrindžiantis dokumentas ar PrtSc turi būti iš tiekėjo ir (arba) paslaugų teikėjo, ir (arba) darbų vykdytojo, prekiaujančio panašiomis prekėmis ir (arba) teikiančio panašias paslaugas ir (arba) vykdančio panašius darbus, kurio buveinės registracijos adresas yra apskrities teritorijoje, kurioje yra planuojama rengti miesto vietos veiklos vietos plėtros strategija.

PAVYZDYS

Priedas

Veiksmų lėšų poreikio pagrindimas

Strategijai „1.1 Socialinę atskirtį patiriantys asmenys (*uždavinio pavadinimas)*“ įgyvendinti numatyti veiksmai ir išlaidos

|  |  |  |  |
| --- | --- | --- | --- |
| Veiksmas | Rodiklis (dalyvių sk.) | Suma, Eur | Išlaidų pagrindimas (projekto Nr. 08.6.1-ESFA-X-XXX-XX-XXXX\* apmokėta išlaidų suma) |
| 1.1.1. Socialinę atskirtį patiriančių asmenų integraciją  į visuomenę (projekto (-ų) Nr. 08.6.1-ESFA-X-XXX-XX-XXXX\*). | 173 asmenys | 27 097,00 | 1. Įranga, įrenginiai ir kt. turtas reikalingas projekto veikloms vykdyti –  muzikos instrumentų komplektas – akordeonas, 1 vnt.; baldų komplektas –   kėdės 30 vnt., stalai – 3 vnt.) iš viso 34 vnt. – 2 356,00 Eur.   1. Šokių veiklos, kuriose dalyvavo 10 asm. – 6 120,00 Eur. 2. Choro veiklos, kuriose dalyvavo 12 asm. – 6 107,00 Eur. 3. Teatro veiklos, kuriose dalyvavo 6 asm. – 6 120 00 Eur. 4. Edukacinė programa – išvyka, kurioje dalyvavo 35 asm. – 480,00 Eur. 5. Edukacinė programa – išvyka, kurioje dalyvavo 35 asm. – 850,00 Eur. 6. Renginys – paskaita, kurioje dalyvavo 55 asm. – 1 671,00 Eur. 7. Skaitymo užsiėmimai, kuriose dalyvavo 20 asm. – 666,00 0 Eur. 8. Informavimas apie projektą – 263,00 Eur. 9. Netiesioginės išlaidos ir kitos išlaidos pagal fiksuotąją projekto išlaidų normą – 2 463,00 Eur. |

\* Nurodomas pilnas projekto Nr., kadangi pateikta informacija atsitiktine tvarka bus tikrinama ES struktūrinės paramos kompiuterinėje informacinėje valdymo ir priežiūros sistemoje (SFMIS).

1. Įvertinus 2014-2020 m. finansavimo laikotarpio Europos struktūrinės paramos kompiuterinėje informacinėje valdymo ir priežiūros sistemos informaciją ir infliacijos duomenis. [↑](#footnote-ref-1)
2. Įvertinus 2014-2020 m. finansavimo laikotarpio Europos struktūrinės paramos kompiuterinėje informacinėje valdymo ir priežiūros sistemos informaciją ir infliacijos duomenis. [↑](#footnote-ref-2)